Úradný vestník L 085 , 30/03/1994 S. 0060 - 0063

Fínske špeciálne vydanie: Kapitola 2 Zväzok 14 S. 0003

Švédske špeciálne vydanie: Kapitola 2 Zväzok 14 S. 0003



Rozhodnutie Spoločného výboru EHP č. 1/94 z 8. februára 1994, ktorým sa prijíma rokovací poriadok Spoločného výboru EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, upravenú Protokolom upravujúcim Dohodu o Európskom hospodárskom priestore, ďalej len "dohoda," najmä na jej článok 92 ods. 3, ROZHODOL TAKTO: Článok 1 1. Zmluvné strany určia svojich zástupcov v Spoločnom výbore EHP. Člen Spoločného výboru EHP, ktorý sa nemôže zúčastniť zasadania, môže zabezpečiť svoje zastupovanie. 2. Zástupcov zmluvných strán môžu sprevádzať úradníci, ktorí im asistujú. O počte týchto úradníkov môže rozhodnúť Spoločný výbor EHP. 3. Zástupca dozorného orgánu EZVO bude prizvaný k účasti na zasadania Spoločného výboru EHP ako pozorovateľ. Spoločný výbor EHP sa však môže rozhodnúť rokovať bez prítomnosti zástupcu dozorného orgánu Európskeho združenia voľného obchodu. Zástupca Európskej investičnej banky bude prizvaný k účasti na zasadania Spoločného výboru EHP ako pozorovateľ v súlade s článkom 6 Protokolu 38 k dohode. Spoločný výbor EHP môže rozhodnúť, že umožní iným osobám zúčastniť sa na svojich zasadaniach ako pozorovateľom. 4. Zasadania Spoločného výboru EHP sú neverejné, iba ak Výbor rozhodne inak. Článok 2 Zmluvná strana adresuje žiadosť o zasadanie predsedovi. Predseda bez odkladu zvolá zasadanie Spoločného výboru EHP, za naliehavých okolností do piatich dní od prijatia žiadosti o zasadanie, ak sa nedohodlo inak s touto zmluvnou stranou. Článok 3 1. Predseda pripravuje návrh predbežného programu každého zasadania. Pozvanie na zasadanie a predbežný program sa zasiela na adresy uvedené v článku 12 najneskôr sedem dní pred zasadaním. Spolu s predbežným programom sa zasielajú všetky potrebné pracovné dokumenty. 2. Termín uvedený v odseku 1 sa neuplatňuje pri naliehavých zasadaniach podľa článku 2. 3. Spoločný výbor EHP schvaľuje program na začiatku každého zasadania. Spoločný výbor EHP môže rozhodnúť o tom, že do programu sa zahrnie bod, ktorý sa neobjavil v predbežnom programe. Do programu sa zaradí bod, pre ktorý sa zasadanie zvolalo v súlade s článkom 2. Článok 4 So zreteľom na naliehavé záležitosti a vystavenia dohode zmluvných strán sa rozhodnutia môžu prijímať postupom v písomnej forme. Článok 5 1. Návrh zápisnice z každého zasadania Spoločného výboru EHP, za ktorú je zodpovedný predseda, sa pripraví do troch dní. 2. Zápisnica uvádza pri každom bode programu: - dokumenty predložené Spoločnému výboru EHP, - stanoviská, ktorých predloženie požadovala zmluvná strana, - Spoločným výborom EHP prijaté rozhodnutia, odsúhlasené stanoviská alebo dosiahnuté závery. 3. Texty rozhodnutí prijatých Spoločným výborom EHP sa pripájajú k zápisnici. 4. Návrh zápisnice sa predkladá Spoločnému výboru EHP na schválenie. 5. Schválená zápisnica, ktorú podpisuje predseda úradujúci v čase schválenia a dvaja tajomníci, sa zasiela na adresy uvedené v článku 12. Článok 6 1. Rozhodnutia Spoločného výboru EHP, ktorými sa menia a dopĺňajú prílohy alebo protokoly k dohode, sa prijímajú v jazykoch dohody. Tieto rozhodnutia sú rovnako autentické vo všetkých týchto jazykoch. 2. Texty aktov spoločenstva, ktoré sa majú zahrnúť do príloh k dohode v súlade s článkom 102 ods. 1, sú rovnako autentické v dánskom, holandskom, anglickom, francúzskom, nemeckom, gréckom, talianskom, portugalskom a španielskom jazyku, ako je uverejnené v Úradnom vestníku Európskych spoločenstiev. Texty sa pripravujú vo fínskom, islandskom, nórskom a švédskom jazyku a ich autentickosť potvrdzuje Spoločný výbor EHP spolu s príslušnými rozhodnutiami uvedenými v odseku 1. Článok 7 Rozhodnutia prijímané Spoločným výborom EHP podpisuje predseda úradujúci v čase ich prijatia a dvaja tajomníci Spoločného výboru EHP. Článok 8 1. Rozhodnutia Spoločného výboru EHP sa označujú slovom "rozhodnutie", za ktorým nasleduje poradové číslo, dátum jeho prijatia a odkaz na jeho predmet. 2. Rozhodnutia sa rozdeľujú do článkov. 3. Každé rozhodnutie sa začína preambulou a končí slovami "V … (dátum)", pričom uvedený dátum je dátum prijatia rozhodnutia Spoločným výborom EHP. 4. Bez toho, aby boli dotknuté postupy uvedené v článku 103 dohody, rozhodnutia obsahujú dátum nadobudnutia svojej účinnosti. Článok 9 Rozhodnutia Spoločného výboru EHP, ktorými sa mení a dopĺňa príloha alebo protokol 47 dohody, sa prijímajú osobitne vo vzťahu ku každému jednotlivému aktu spoločenstva, ktorý sa má uviesť v dohode, ak Spoločný výbor EHP nerozhodne inak Článok 10 Kópie všetkých rozhodnutí zasiela predseda na adresy uvedené v článku 12. Článok 11 1. Rozhodnutia Spoločného výboru EHP, ktorými sa menia a dopĺňajú prílohy alebo protokoly dohody, sa uverejňujú v dánskom, holandskom, anglickom, francúzskom, nemeckom, gréckom, talianskom, portugalskom a španielskom jazyku v oddieli EHP Úradného vestníka Európskych spoločenstiev a vo fínskom, islandskom, nórskom a švédskom jazyku v jeho dodatku EHP. 2. Spoločný výbor EHP rozhodne, či sa uverejnia iné rozhodnutia. Článok 12 1. Všetky oznámenia predsedu v súlade s týmito pravidlami sa zasielajú Komisii ES, stálym zastupiteľstvám členských štátov v Európskych spoločenstvách. 2. Korešpondencia pre Spoločný výbor EHP sa zasiela jeho predsedovi. Článok 13 1. Počas informačného a poradného procesu odovzdáva Komisia ES príslušné informácie štátom EZVO. 2. Príslušné štáty EZVO informujú ostatné zmluvné strany v Spoločnom výbore EHP, hneď ako je to možné po prijatí akéhokoľvek návrhu uvedeného v článku 99 ods. 2 dohody, ak postup podľa článku 103 dohody sa pravdepodobne uplatní pri novom legislatívnom konaní. Článok 14 Ak spoločenstvo prijalo právny akt týkajúci sa záležitosti, ktorá je upravená dohodou, spoločenstvo bez odkladu odovzdá štátom EZVO definitívne verzie tohto aktu a požiada predsedu, aby zaradil tento akt do programu nasledujúceho zasadania Spoločného výboru EHP s cieľom jeho zapracovania do dohody. Za dátum tohto zasadania sa považuje dátum doručenia Spoločnému výboru EHP v zmysle článku 102 ods. 4 dohody. Článok 15 1. Spoločnému výboru EHP asistuje päť stálych podvýborov, ktoré sú zodpovedné za tieto oblasti: a) voľný pohyb tovaru, konkurencia, štátna pomoc, štátne monopoly obchodného charakteru, duševné vlastníctvo a obstarávanie; b) voľný pohyb kapitálu a služieb; c) voľný pohyb osôb; d) prierezové a horizontálne oblasti, ako napríklad výskum a vývoj, sociálna politika, životné prostredie, štatistika, vzdelávanie, ochrana spotrebiteľa, malé a stredné podniky, cestovný ruch, audiovizuálny sektor a civilná ochrana; e) právne a inštitucionálne záležitosti. 2. Podvýbory uvedené v odseku 1 pripravujú rozhodnutia, ktoré má prijať Spoločný výbor EHP. Vykonávajú akékoľvek iné úlohy, ktorými ich poverí Spoločný výbor EHP. 3. Porady sa uskutočňujú v rámci týchto podvýborov, ak niektorá zmluvná strana nepožaduje poradu v rámci Spoločného výboru EHP. 4. Podvýbory sú podriadené Spoločnému výboru EHP. Článok 16 1. Podvýbory sú zložené zo zástupcov zmluvných strán. 2. Podvýborom predsedá striedavo každých šesť mesiacov zástupca Komisie ES a zástupca jedného zo štátov EZVO. Článok 17 1. Spoločný výbor EHP môže rozhodnúť o zriadení pracovných skupín pre jednotlivé úlohy. Pracovná skupina je podriadená podvýboru podľa článku 15 ods. 1, pre ktorý bola určená Spoločným výborom EHP. 2. Článok 16 sa uplatňuje mutatis mutandis. Článok 18 Všetky sekretárske činnosti pre Spoločný výbor EHP, podvýbory a pracovné skupiny patria pod zodpovednosť úradujúceho predsedu. Článok 19 Úradník Komisie ES a úradník nominovaný štátmi EZVO konajú spoločne ako tajomníci Spoločného výboru EHP. Tajomníci sú menovaní rozhodnutím Spoločného výboru EHP. Článok 20 Bez toho, aby boli dotknuté iné uplatniteľné ustanovenia, sa na rokovania Spoločného výboru EHP, jeho podvýborov a pracovných skupín vzťahuje povinnosť zachovávať profesionálne tajomstvo, ak Spoločný výbor EHP nerozhodne inak. Článok 21 1. Spoločný výbor EHP schvaľuje výročnú správu podľa článku 94 ods. 4 dohody každý rok do 1. júla. 2. Návrh výročnej správy pripravuje striedavo Komisia ES a štáty EZVO. Správa sa predkladá Spoločnému výboru EHP do 1. apríla. 3. Výročná správa sa uverejňuje. Článok 22 Zoznam rozsudkov Súdneho dvora Európskych spoločenstiev a Súdu EZVO, ktoré boli odovzdané Spoločnému výboru EHP v súlade s článkom 105 ods. 2 dohody, sa zasielajú na adresy uvedené v článku 12 spolu s pozvaním a predbežným programom nasledujúceho zasadania Spoločného výboru EHP. Tento zoznam sa na informačné účely pripája k zápisnici zo zasadania. Článok 23 V prípade sporu týkajúceho sa výkladu alebo uplatňovania dohody, je dátumom doručenia Spoločnému výboru EHP podľa článku 111 ods. 3 prvá veta a článku 111 ods. 4 prvá veta dátum zasadania Spoločného výboru EHP, pre ktoré bol tento spor zaradený po prvý raz do jeho programu z iniciatívy spoločenstva alebo štátu EZVO. Článok 24 1. Spoločný výbor EHP do konca roka 1994 rozhodne o siedmych osobách, ktoré sa majú uviesť na zozname rozhodcov podľa Protokolu 33 k dohode. 2. Zoznam rozhodcov sa prehodnocuje každé tri roky. Článok 25 Toto rozhodnutie nadobúda účinnosť dňom jeho prijatia. Článok 26 Toto rozhodnutie bude uverejnené v oddieli EHP a v dodatku EHP Úradného vestníka Európskych spoločenstiev. V Bruseli 8. februára 1994 Za Spoločný výbor EHP predseda N. van der Pas --------------------------------------------------